পাউডার মাঙ্কি

থাম্ব|১৮৬৪ সালে মার্কিন গৃহযুদ্ধ সময় যৌথ নৌবাহিনীর একটি জাহাজে একজন বারুদ বালক। 

বারুদ বালক বা পাউডার বালক বা পাউডার মাঙ্কি দ্বারা এমন বালকদের বোঝানো হতো, যারা পাল তোলার যুগে যুদ্ধজাহাজের ক্রু হিসেবে নৌ-কামান পরিচালনা করতো। তাদের প্রধান কাজ ছিল জাহাজের মালঘরে (হোল্ড) থাকা বারুদ সংরক্ষণাগার থেকে প্রচুর পরিমাণে বারুদ পরিবহন করা অথবা কার্তুজ হিসেবে কামানের টুকরোতে পরিবহন করা, যাতে আগুন ও বিস্ফোরণের ঝুঁকি কমানো যায়।  এই কাজটি সাধারণত ১২ থেকে ১৪ বছর বয়সী বালক নাবিকদের দ্বারা সম্পন্ন করা হত। পাউডার মাঙ্কিরা সাধারণত ছেলে বা কিশোর হত এবং তারা কাজের গতি ও উচ্চতা বিবেচনায় এই কাজের জন্য নির্বাচিত হত। কারণ তারা সাধারণত লম্বায় খাটো হতো; তাই তারা ডেকের মধ্যে সীমিত জায়গায় সহজে চলাচল করতে পারত। তারা শত্রু জাহাজের গুলি থেকে বাঁচার জন্য জাহাজের গানওয়ালের (জাহাজের পার্শ্বধার) পিছনেও লুকিয়ে থাকতে পারত। পাউডার মাঙ্কিরা যে জাহাজে যাত্রা করত, সেখানে তাদের কোনো সরকারি নৌ পদ ছিল না।  কিছু মহিলা ও বয়স্ক পুরুষও পাউডার মাঙ্কি হিসেবে কাজ করতেন। 

 ব্যবহার 
১৭শ শতকে রাজকীয় নৌবাহিনী প্রথমবারের মত “পাউডার মাঙ্কি” (ইংরেজি: powder monkey) শব্দটি ব্যবহার শুরু করে। পরবর্তীকালে এই শব্দটির ব্যবহার আরো বিস্তৃত হয় এবং বর্তমানও কিছু কিছু দেশে এটি ভিন্ন অর্থে ব্যবহৃত হয়। আধুনিক প্রেক্ষাপটে “পাউডার মাঙ্কি” বলতে এমন একজন দক্ষ কারিগরি বিশেষজ্ঞ বা প্রকৌশলীকে বোঝানো হয়, যিনি বিস্ফোরণ সংক্রান্ত কাজে নিযুক্ত থাকেন; যেমন খনিশিল্পে বা ভবন ও স্থাপনা ভাঙার কাজ। এই ধরনের শিল্পক্ষেত্রে কর্মরত ব্যক্তিরা সাধারণত বিস্ফোরক পদার্থ প্রস্তুত করা, তা সঠিক স্থানে স্থাপন করা এবং নিরাপদ ও নিয়ন্ত্রিতভাবে বিস্ফোরণ ঘটানোর দায়িত্ব পালন করেন। এ কারণে এই শিল্পে “পাউডার মাঙ্কি” শব্দটি অনেক সময় “ব্লাস্টার” ( ইংরেজি: blaster) নামেও পরিচিত ও ব্যবহৃত হয়।

 রাজকীয় নৌবাহিনীতে 
রাজকীয় ব্রিটিশ নৌবাহিনীতে যে সকল বালল পাউডার মাঙ্কি হিসেবে শেষ পর্যন্ত জাহাজে কাজ করতো, তাদের অনেকেই দরিদ্র শ্রমজীবী শ্রেণির পরিবার থেকে আসা ছিল। 'মেরিন সোসাইটি' নামের একটি সংস্থা তরুণদের রাজকীয় নৌবাহিনীতে যোগ দিতে উৎসাহিত করত। এই সংস্থাটি তাদের পোশাক, বিছানাপত্র এবং প্রাথমিক বা জরুরি মৌলিক শিক্ষা দিয়ে কাজে নিয়োগ করত। ১৭৯০ এর দশকের মাঝামাঝি সময়ে ধারণা করা হয় যে, মেরিন সোসাইটি প্রতি বছর প্রায় পাঁচশ থেকে ছয়শ ছেলেকে রাজকীয় নৌবহরে পাঠাত। তবে এই ছেলেদের সবাই যে পাউডার মাঙ্কি হতো, বিষয়টি তেমনও নয়। নিয়োগকারী সংস্থা মেরিন সোসাইটির মাধ্যমে যেসব ছেলেদের নিয়োগ করা হয়েছিল, তাদের বেশিরভাগেরই নৌবাহিনীতে যোগ দেওয়া ছাড়া অন্য কোনো বিকল্প ছিল না। কারণ তাদের বাবা–মায়েরা তাদের লালন–পালনের খরচ বহন করতে সক্ষম ছিলেন না। তবে নিয়োগপ্রাপ্ত এসব বালকের একটি উল্লেখযোগ্য অংশের পরিবারের সঙ্গে সমুদ্রের গভীর সম্পর্ক ছিল। এই ছেলেদের অনেকেরই ভাই, চাচাতো ভাই, বাবা, এমনকি দাদা পর্যন্ত নাবিক ছিলেন। ফলে পারিবারিক ঐতিহ্যকে এগিয়ে নেওয়ার ইচ্ছা এবং নিজেদের ভেতরের দুঃসাহসিক মনোভাবকে কাজে লাগানোর আকাঙ্ক্ষাই তাদের নৌজীবনের প্রতি আকৃষ্ট করেছিল। 

 মার্কিন নৌবাহিনীতে 
১৭৭৬ সালে স্বাধীনতার পর পর্যন্ত মার্কিন যুক্তরাষ্ট্রের কোন প্রতিষ্ঠিত নৌবাহিনী ছিল না এবং স্বাধীনতার পরও কিছু সময় তা ঢিলেঢালা ও অপরিকল্পিত কাঠামোতে বিন্যস্ত ছিল। রাজকীয় নৌবাহিনীকে নিজেদের আদর্শ হিসেবে গণ্য করে পরিকল্পিত কাঠামো গড়ে তোলার পরই আঠারো শতকের শেষভাগে যুক্তরাষ্ট্রের নৌবাহিনী প্রথমবারের মতো পাউডার বারুদদের জাহাজে নিয়োগ দেওয়া শুরু করে। ১৮১২ সালে একটি যুদ্ধে এই দুই নৌবাহিনী একে অপরের বিরুদ্ধে যুদ্ধ করে। তখন উভয় পক্ষ নিজেদের যুদ্ধজাহাজে নিযুক্ত পাউডার মাঙ্কিদের দেওয়া বিশেষ শারীরিক সুবিধা; যেমন: তাদের ছোট গড়ন, দ্রুত চলাফেরা ও সংকীর্ণ জায়গায় কাজ করার সক্ষমতা ইত্যাদিকে পুরোপুরি কাজে লাগিয়েছিল।  ১৮১২ সালের যুদ্ধের পর থেকে মার্কিন নৌবাহিনী বারো বছরের কম বয়সী ছেলেদের জাহাজে কাজ করা নিষিদ্ধ করেছিল। তবে উনিশ শতকের শেষের দিকে স্পেনীয়-আমেরিকীয় যুদ্ধের আগ পর্যন্ত এই বয়সের বেশি বয়সী ছেলেদের পাউডার মাঙ্কি হিসেবে ব্যবহার করা হত। 

রাজকীয় নৌবাহিনী প্রথম "পাউডার বানর" শব্দটি ব্যবহার শুরু করে ১৭ শতকে।  এই শব্দটি পরবর্তীতে ব্যবহৃত হয়েছিল, এবং কিছু দেশে এখনও ব্যবহৃত হচ্ছে, একজন দক্ষ টেকনিশিয়ান বা প্রকৌশলীকে বোঝাতে যিনি ব্লাস্টিং কাজে নিযুক্ত থাকেন, যেমন খনি বা ধ্বংস শিল্পে। এই ধরনের শিল্পে, "পাউডার মাঙ্কি" কে কখনও কখনও "ব্লাস্টার" হিসাবেও উল্লেখ করা হয়। 

 আরো দেখুন 

 রাজকীয় ব্রিটিশ নৌবাহিনী

 তথ্যসূত্র 

 বহিঃসংযোগ 

 History of HMS Victory: Crew

বিষয়শ্রেণী:শিশুশ্রম
বিষয়শ্রেণী:নাবিক
বিষয়শ্রেণী:নৌপরিভাষা
বিষয়শ্রেণী:নৌ পদমর্যাদা